Discussion Modèl:RegOc - Wikipèdia

# Discussion Modèl:RegOc

### Un article de Wikipèdia, l'enciclopèdia liura.

Vivarés, ai vist qu'as plaçat Velai e Vivarés dins lo Lengadòc istoric. Contèsti pas aquela realitat istorica. Pasmens podèm aver doas lecturas dei "regions istoricas".

- Siá se limitam ai províncias istoricas exactas de la fin dau Regim Ancian. En aqueu cas, Velai e Vivarés son en Lengadòc, e tanben alora, caudriá suprimir lei "Valadas Occitanas" qu'èran negadas dins leis estats sardes...
- Siá tenèm còmpte dei regions culturalas actualas (valent a dire: dau sentiment regionau istoric globau dei populacions actualas). En aqueu cas, la consciéncia lengadociana sembla pron flaca en Velai e en Vivarés, uei, lei gents i se dison mai que mai velaiencs e vivarés, non? E parierament, i a una consciéncia provençala dins lo parçan de Nimes, que pasmens èra dins la província de Lengadòc. Dins la Marcha lo mond se dison lemosins, e mai se la Marcha èra una província distinta de Lemosin a la fin dau Regim Ancian... Es aquesta segonda concepcion qu'ai assajat de faire valer.--Aubadaurada 25 de mai de 2007 a 21:30 (UTC)

  Es parier amb Provença e lo Comtat Venaicin (ont la consciéncia provençala es omnipresenta)...--Aubadaurada 25 de mai de 2007 a 21:37 (UTC)
    Es verai qu'ai legit Regions istoricas en pensant Províncias istoricas. Me sembla que i a aumens una ambigüitat dins lo vocabulari. De qué se tracta ? S'es pas dei Províncias istoricas ni dei Regions oficialas (Ròse-Aups...), que son de realitats objectivas, es la referéncia a una consciéncia d'apartenéncia, qu'es una causa fòrça mai complèxa. Per exemple, me sembla qu'en "Vivarés", lei gents se diràn espontaneament ardechés e non pas vivarés o lengadocians (Ardecha, Ardecha, mervelhós país... cantat subre l'aire d'Aquelas montanhas). Francament, tèni pas a ma modificacion, mai pensi que faudrà trobar un autre títol, e que l'adjectiu istoric convèn pas ben. E quand parles de la fin dau Regim Ancian, l'apartenéncia de Vivarés a la província istorica de Lengadòc es fòrça mai anciana : tre la fin dau sègle XIII, Vivarés dependiá de la senescauciá de Beucaire. Vivarés 26 de mai de 2007 a 09:21 (UTC)
      Parlavi de la fin dau Regim Ancian coma d'un "estat" dei causas; de segur Vivarés se restacava a Lengadòc dempuei longtemps. Lei noms burocratics inventats coma "Ardecha" per Vivarés o "Avairon" per Roergue m'agradan pas (es ren qu'una question de noms, càmbian pas la question dau sentiment d'apertenéncia). Podèm cambiar benlèu "regions istoricas" per "regions culturalas". Reconeissi qu'es pas simple (lei regions culturalas, pasmens, an una dimension istorica).--Aubadaurada 26 de mai de 2007 a 09:31 (UTC)

Vivarés, per Modèl:RegOc ai prepausat lo títol pus precís seguent: "Regions culturalas e istoricas d'Occitània". Per l'insercion o non de Vivarés e de Velai en Lengadòc, coneisses mielhs aquelei regions que ieu; pensi que ven a tu de chausir la presentacion pus adeqüata. Coralament.--Aubadaurada 27 de mai de 2007 a 13:18 (UTC)

Recuperat(ada) de "http://oc.wikipedia.org../../../r/e/g/Discussion_Mod%C3%A8l%7ERegOc_30e7.html"

##### Views

- Modèl
- Discussion
- Version actuala

##### Recercar